I maj fik en landmand ved Tofte Mose en kæmpeerstatning for at lade være med at gøde og så jorden ved Tofte Mose, fordi området er en del af en stor, landsdækkende fredningsplan. Da Danmarks Naturfredningsforening fik kendskab til den ulovlige gødning, kontaktede de straks Aalborg Kommune, der har ansvaret for, at fredningsbestemmelserne blev overholdt. Men selvom kommunen har været i gang med at kortlægge landmandens gøren og laden siden 21. maj, lader deres afgørelse vente på sig. - Vi skal være fuldstændig sikre på, at vi har dokumentationen i orden. Og før vi har det, kan vi ikke rigtig sige noget, siger arkitekt ved Park og Naturforvaltningen i Aalborg Kommune, Anna-Lise Thomsen til tv2nord.dk Hun oplyser, at jordprøverne lige nu er på vej til analyse, men analytikerne holder ferie, så der vil gå endnu nogen tid, før man ved, præcis hvad landmanden sigtes for.

Opsummering:
Industrilandmand og Danmarks Naturfredningsforening må vente på afgørelse fra kommunen